Diari Oficial de la Generalitat Valenciana


Sumari del DOGV 4235, del 24-04-2002 (2002/3940)

Notificació de la sentència número 103/2002, dictada en el procediment sobre separació contenciosa número 1/2002 C4.
--------------------------------------------------------------------------------------------------------------------

### Dades del document

Número de DOGV
:   4235

Data del DOGV
:   24-04-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/3940


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència número 103/2002, dictada en el procediment sobre separació contenciosa número 1/2002 C4. [2002/F3940]
  
En el procediment sobre separació contenciosa número 1/2002, que es tramita en aquest jutjat, promogut per la senyora Francisca Molina Fernández davant del senyor Manuel Plantón Soto, sobre separacions contencioses, mitjançant la resolució dictada en el dia de hui, de conformitat amb el que s'estableix en l'article 16.3 de la Llei 1/2000, d'Enjudiciament Civil, s'ha declarat la rebel·lia de la part demandada, en no haver-se pogut localitzar i trobar-se en parador desconegut, s'ha dictat la sentència número 103/2002, que té l'encapçalament i la decisió següents:
  
Sentència número 103/2002
  
Alacant, 6 de març de 2002
  
La magistrada jutgessa del Jutjat de Primera Instància número 10 d'Alacant, la senyora Susana Martínez González, ha vist aquestes actuacions de judici verbal número 1/2002 entre les parts: d'una, com a demandant, la senyora Francisca Molina Fernández, representada pel procurador senyor Fernández Arroyo i assistida pel lletrat senyor Asensi Juan, i de l'altra, com a demandat, el senyor Manuel Plantón Soto, declarat en rebel·lia, sobre separació matrimonial contenciosa, amb intervenció del Ministeri Fiscal.
  
Decisió
  
Que estime la demanda, declare la separació matrimonial dels cònjuges litigants, la senyora Francisca Molina Fernández i el senyor Manuel Plantón Soto, amb els efectes legals inherents a la dita declaració, i en decrete els següents:
  
1. Queden revocats els consentiments i poders que els cònjuges s'hagueren atorgat entre si i cessa, tret de pacte en contrari, la possibilitat de vincular béns privatius de l'altre cònjuge en l'exercici de la potestat domèstica.
  
2. El fill menor d'ambdues parts, David, sotmés a la pàtria potestat d'ambdós progenitors, quedarà sota la guàrdia i custòdia de la mare.
  
3. S'estableix com a règim de visites i comunicacions amb el cònjuge no custodi els caps de setmana alterns, des del divendres a les 19.00 hores fins al diumenge a les 20.00 hores, a més de la meitat de vacances d'estiu, Setmana Santa i Nadal, i correspon l'elecció, en cas de desacord, al pare els anys imparells i a la mare els parells.
  
4. S'assenyala la quantitat de 125 euros a favor del fill, quantitat que s'ingressarà els primers cinc dies de cada mes en el compte que a aquests efectes indique la senyora Francisca Molina Fernández, i que s'actualitzarà anualment conforme a les variacions de l'IPC. Cada progenitor haurà de pagar el 50% de les despeses extraordinàries que el fill puga ocasionar.
  
5. S'atribueix l'ús de l'habitatge conjugal i l'aixovar familiar a la senyora Francisca Molina Fernández i al fill menor del matrimoni.
  
6. No és procedent fixar pensió compensatòria a la senyora Francisca Molina Fernández.
  
7. Es decreta la dissolució de la societat legal de guanys.
  
No s'aprecien motius per a imposar les costes processals a cap dels litigants.
  
Una vegada ferma aquesta sentència, remeteu el testimoni d'aquesta al registre civil corresponent al lloc de celebració del matrimoni perquè es realitze l'oportuna anotació marginal.
  
Aquesta és la meua sentència, que pronuncie, mane i firme, contra la qual es pot interposar un recurs d'apel·lació en el termini de cinc dies següents a la notificació, mitjançant la presentació d'un escrit de preparació del recurs davant d'aquest jutjat, de conformitat amb el que s'estableix en l'article 455 i següents de la Llei d'Enjudiciament Civil.
  
Cosa que es notifica per edictes en compliment del que s'estableix en l'article 156.4 de la Llei d'Enjudiciament Civil, amb l'advertiment que no es tornarà a practicar cap altra notificació, excepte la de la resolució que pose fi al procés. Es fa constar que aquest procediment es tramita d'ofici en tenir concedits la part els beneficis de justícia gratuïta.